Informatívne znenie

Návrh

**NARIADENIE VLÁDY**

**Slovenskej republiky**

z ... 2022

**o príspevku za poskytnutie ubytovania odídencovi v súvislosti so situáciou na Ukrajine**

 Vláda Slovenskej republiky podľa § 27k ods. 9 zákona č. 91/2010 Z. z. o podpore cestovného ruchu v znení zákona č. xxxxxxx nariaďuje:

**§ 1**

 (1) Zmluva o poskytnutí príspevku za ubytovanie obsahuje najmä

* 1. identifikačné údaje zmluvných strán,
	2. predmet zmluvy,
	3. identifikačné údaje ubytovaných odídencov,
	4. výšku a spôsob poskytnutia príspevku za poskytnutie ubytovania odídencovi v súvislosti s ozbrojeným konfliktom na Ukrajine (ďalej len „príspevok za ubytovanie“),
	5. podmienky poskytnutia príspevku za ubytovanie,
	6. vymedzenie času, na ktorý sa zmluva uzatvára,
	7. dôvody a spôsob ukončenia zmluvy.

Prílohou zmluvy o poskytnutí príspevku za ubytovanie je

* 1. vzor záznamu o ubytovaní,
	2. vzor žiadosti o poskytnutí príspevku za ubytovanie,
	3. čestné vyhlásenie osoby poskytujúcej ubytovanie, že nepoberá príspevok za

 ubytovanie podľa osobitného predpisu.[[1]](#footnote-2)1)

(3) Vzor zmluvy o poskytnutí príspevku za ubytovanie v slovenskom jazyku a v ukrajinskom jazyku je zverejnený na webovom sídle Ministerstva dopravy a výstavby Slovenskej republiky a na <https://ua.gov.sk/>.

**§ 2**

 (1) Príspevok za ubytovanie sa poskytuje vo výške

7,70 eur za jednu noc ubytovania každého odídenca, ak ide o fyzickú osobu, ktorá dovŕšila vek 15 rokov,

3,50 eura za jednu noc ubytovania každého odídenca, ak ide o fyzickú osobu, ktorá nedovŕšila vek 15 rokov.

(2) Príspevok za ubytovanie sa poskytuje do ................

**§ 3**

 Toto nariadenie vlády nadobúda účinnosť dňom vyhlásenia.

1. 1) Napríklad § 36a ods. 2 zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov, zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov.“. [↑](#footnote-ref-2)